CCD senzor
<s>Naponom povezan uređaj (, skraćeno CCD) je elektronski uređaj na čijoj se površini nalaze milioni fotosenzitivnih dioda, poređanih u redove i kolone; slično kao i tačke, odnosno pikseli, na monitoru računara.</s>

<s>Način rada 
Fotodioda pretvara prikupljene fotone u električni napon.</s><s>Taj napon se pojačava do nivoa na koji može da bude procesiran od strane Analogno digitalnog konvertora.</s><s>Analogno digitalni konvertor klasifikuje analognu voltažu sa piksela na nivoe osvetljenja, i dodeljuje svakom nivou binarnu oznaku, tako da slika može da bude sačuvana digitalno.</s>

<s>Kolor filter 
Svi senzori na CCD čipu reaguju na svetlost na isti način, zato što fotodioda prikuplja samo količinu svetlosti, i da nema kolor filtera kojima su prekriveni, fotoaparat bi pravio samo crno-bele slike.</s><s>Da bi fotoaparat mogao da razlikuje boje, senzori se pokrivaju filterima različite boje – RGB (crvena, zelena, plava) ili CMY (cijan, magenta, žuta).</s><s>Tako da svaka fotodioda prikuplja informaciju o jednoj boji, a ostale boje se izračunavaju na osnovu vrednosti susednih piksela.</s><s>Na ovaj način se gubi na oštrini slike.</s>

<s>Na slici pored prikazan je mozaik boja kolorfiltera, po 25% površine zauzimaju crvena i plava boja a 50% zelena, to je zbog toga što je ljudsko oko više osetljivo na zelenu boju.</s>

<s>Pored boja, za vernu reprodukciju slike su potrebne i informacije o količini svetlosti.</s><s>Za svaku od tri boje, jačina svetla se deli na 256 nivoa.</s><s>Ova kombinacija od 256 x 256 x 256 daje 16.7 miliona mogućih nijansi.</s>

<s>Mapiranje piksela 
Uprkos velikoj pažnji koja se posvećuje preciznosti izrade, CCD senzori će uvek imati manji broj neispravnih piksela.</s><s>Pošto ovakvi pikseli ne mogu da prenesu informacije o slici, njihovo prisustvo na fotografiji vidljivo je u obliku tačaka pogrešne boje
na inače ujednačeno obojenom delu slike.</s><s>Da bi izbegli ovakve probleme, neki modeli fotoaparata koriste svoje snažne procesore za obradu slike da prepoznaju i zabeleže položaj mrtvih piksela.</s><s>Nakon ove operacije, aparat popunjava „rupu“ uz pomoć
podataka sa obližnjih piksela.</s><s>Isto rešenje, takođe, otkriva „vruće piksele“ u fiksiranom šumu i pomaže u njihovom uklanjanju.</s>

<s>Prašina 
Čak i najmanja čestica prašine, ako padne na senzor, može da prekrije hiljade piksela tako da se njeno prisustvo vidi na svakoj fotografiji.</s><s>Sa porastom rezolucije koja donosi veći broj piksela na istoj površini, problem prašine postaje još ozbiljniji.</s><s>Kod većine fotoaparata kućište je zatvoreno i prašina ne može da dođe do senzora, što nije slučaj sa digitalnim SLR fotoaparatima sa zamenljivim objektivima.</s><s>Proizvođači DSLR fotoaparata ovaj problem rešavaju ultrazvučnim vibracijama koje otresaju i najmanje čestice prašine.</s>

<s>CCD kamera 
CCD kamera je kamera koja sadrži CCD (uređaj vezan za punjenje), uređaj koji služi za prenos električnog napona obično između uređaja do oblasti u kojoj taj signal može biti obrađen.</s><s>Najčešći način obrade signala je njegovo konvertovanje u digitalnu vrednost.</s><s>Osim u kamerama, CCD uređaji se nalaze kao glavni delovi svih tehnologija u digitalnoj fotografiji.</s>

<s>Spoljašnje veze</s>

<s>Fotografija
Senzori</s>

